2002/245/EY: Neuvoston päätös, tehty 28 päivänä helmikuuta 2002, Euroopan talousyhteisön ja San Marinon tasavallan yhteistyötä ja tulliliittoa koskevan sopimuksen ja sen pöytäkirjan tekemisestä 1 päivänä tammikuuta 1995 voimaan tulleen laajentumisen vuoksi



Virallinen lehti nro L 084 , 28/03/2002 s. 0041 - 0042



Neuvoston päätös, tehty 28 päivänä helmikuuta 2002, Euroopan talousyhteisön ja San Marinon tasavallan yhteistyötä ja tulliliittoa koskevan sopimuksen ja sen pöytäkirjan tekemisestä 1 päivänä tammikuuta 1995 voimaan tulleen laajentumisen vuoksi (2002/245/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 ja 308 artiklan yhdessä 300 artiklan 2 kohdan toisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Euroopan talousyhteisön ja San Marinon tasavallan yhteistyötä ja tulliliittoa koskeva sopimus, jäljempänä "sopimus", allekirjoitettiin Brysselissä 16 päivänä joulukuuta 1991 ja silloin sopimuspuolina olleet kaksitoista jäsenvaltiota ovat ratifioineet sen. (2) Sopimuksen voimaantuloa odotettaessa tehtiin Euroopan talousyhteisön ja San Marinon tasavallan välinen kauppa- ja tulliliittoa koskeva väliaikainen sopimus(3). (3) Itävalta, Suomi ja Ruotsi ovat liittyneet Euroopan unioniin ja niiden on liityttävä sopimukseen liittymissopimuksen mukaisesti. (4) Tämä liittyminen ei vaadi sopimuksen mukauttamista muutoin kuin sen todistusvoimaisen tekstin laatimisen osalta suomen ja ruotsin kielellä. (5) Näissä olosuhteissa ja ottaen huomioon San Marinon erityistilanne sekä yhteisön tavoitteiden saavuttaminen taloudellisten ulkosuhteiden alalla sopimuksen olisi tultava voimaan yhteisön ja kahdentoista jäsenvaltion osalta. (6) Samanaikaisesti neuvoston olisi hyväksyttävä yhteisön puolesta pöytäkirja sopimukseen Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi, jäljempänä "pöytäkirja". (7) Sopimus ja sen pöytäkirja Itävallan, Suomen ja Ruotsin osalta sekä pöytäkirja muiden kahdentoista jäsenvaltion osalta tulevat voimaan sen jälkeen, kun on ilmoitettu tarvittavien menettelyjen päätökseen saattamisesta, ON PÄÄTTÄNYT SEURAAVAA: 1 artikla Hyväksytään yhteisön puolesta Brysselissä 16 päivänä joulukuuta 1991 allekirjoitettu Euroopan talousyhteisön ja San Marinon tasavallan yhteistyötä ja tulliliittoa koskeva sopimus sekä siihen kuuluvat julistukset. Sopimuksen ja siihen kuuluvien julistusten tekstit ovat tämän päätöksen liitteessä I. Neuvoston puheenjohtaja antaa yhteisön puolesta sopimuksen 30 artiklassa tarkoitetun ilmoituksen. 2 artikla Hyväksytään yhteisön puolesta pöytäkirja Euroopan talousyhteisön ja San Marinon tasavallan yhteistyötä ja tulliliittoa koskevaan sopimukseen Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi. Pöytäkirjan teksti on tämän päätöksen liitteenä. Neuvoston puheenjohtaja antaa yhteisön puolesta pöytäkirjan 3 artiklassa tarkoitetun ilmoituksen. Tehty Brysselissä 28 päivänä helmikuuta 2002. Neuvoston puolesta Puheenjohtaja A. Acebes Paniagua (1) EYVL C 302, 22.11.1991, s. 10 ja EYVL C 124, 21.4.1997, s. 1. (2) EYVL C 241, 21.9.1992, s. 169 ja EYVL C 328, 26.10.1998, s. 218. (3) EYVL L 359, 9.12.1992, s. 13.